OpenLLM-France/wikimedia huggingface dataset:
# Romània

* Per a altres significats, vegeu «Imperi Romà d'Orient».
Romània és el nom que s'utilitzà per designar el conjunt de països on es parlava (i actualment encara es parla) en llengua romànica o neollatina, és a dir, les llengües que derivaren del llatí.
Aquests països se situen geogràficament a la franja sud d'Europa, als territoris ocupats per l'antic Imperi Romà i donaren lloc a les següents llengües: l'italià, el francès, l'arpità, el castellà, el romanès, el portuguès, el gallec, l'asturià, el català, l'occità, el sard, el romanx, el friülà, les varietats gal·loitàliques (anomenades llombard, piemontès, lígur, emilià-romanyol i vènet), el napolità i el sicilià.
Etimològicament Romània prové del llatí romanus que a la vegada té el seu origen a la paraula Roma. La realitat era que les diferències dialectals sorgides a diferents indrets de l'Imperi havien produït un distanciament insalvable entre el llatí vulgar (el que parlava el poble) i el llatí culte (o literari). Qualsevol contemporani era capaç de diferenciar entre lingua romana i lingua latina.
En un primer moment aquestes diferències només són lingüístiques, ja que els països de la Romània continuen tenint consciència d'unitat i de pertinença a una mateixa cultura. Així es troben texts literaris on s'alternen diferents llengües romàniques, com per exemple a la poesia del trobador Raimbaut de Vaqueiras, on utilitza el provençal, el francès, l'italià i el portuguès. No fou fins al segle xiv que s'accentuen les diferències culturals i lingüístiques entre aquests països, tot i que sempre mantindran un fort vincle a causa del seu origen comú: el llatí.

## Referències

* ↑ «Romània». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Curtius, E. R. (1999). «Edad Media, Edad Media Latina, Romania». A: Literatura Europea y Edad Media Latina. Vol 1: Lengua y estudios literarios (6a. reimp. pàgines 41-61). Madrid: FCE.
* Cerdà, J. (2011) «Mòdul didàctic I: “Qüestions preliminars”» A: Introducció a la literatura europea. pàgines 5 – 55. Material docent de la UOC. Barcelona.
# Josep Mateo Gil

Josep Mateo Gil (Fígols, 16 de maig de 1928 - Olesa de Montserrat, 27 d'agost de 2019) va ser un ciclista català, que fou professional entre 1950 i 1957. Els seus principals èxits esportius foren 2 etapes de la Volta a Catalunya.

## Palmarès

* 1950
** Vencedor d'una etapa a la Volta a Portugal
* 1951
** Vencedor d'una etapa a la Volta a Catalunya
* 1952
** 1r al Campionat de Barcelona
* 1953
** 1r al Campionat de Barcelona
* 1955
** Vencedor d'una etapa a la Volta a Catalunya
* 1956
** Vencedor d'una etapa al Tour dels Pirineus
** Vencedor d'una etapa al Gran Premi de Catalunya

### Resultats al Tour de França

* 1955. 65è de la classificació general

## Referències

* ↑ «Josep Mateo Gil». Enciclopèdia de l'esport català. Barcelona: Grup Enciclopèdia Catalana.

## Enllaços externs

* Fitxa a cyclebase.nl
* Fitxa a sitiodeciclismo.net
* Fitxa a museociclismo.it
# Molí de vent (Riudoms)

El Molí de vent o Torre del Fargues o del Fargas és una torre de Riudoms (Baix Camp) protegida com a Bé Cultural d'Interès Local.

## Descripció

Estructura arquitectònica de planta circular, alçada amb paredat, a mode de torre. A l'interior es conserven tres filades de forats per les bigues. La porta que dona accés a l'interior es troba elevada amb un esglaó, i està reforçada amb rajoles i una barra de ferro a mode de llinda, que no és original. No hi queden restes de la coberta.

## Història

En un document del primer terç del segle xviii (1720-1729), ja surt esmentat, com partida de terra, de la mateixa manera que un altre de 1885 relacionat una "partida nombrada Molí de Vent". El molí està situat a dalt d'un suau pujol, en terres més aviat de secà, donada la seva alçària.

## Referències

* 1 2 3 «Molí de vent». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 octubre 2018].

## Enllaços externs

* La Torre del Fargas a la pàgina web Catalunya Medieval
# Louise Moriarty

Louise Moriarty (Dublín, 22 de desembre de 1978) fou una ciclista irlandesa. Combinà la pista amb la carretera.

## Palmarès en ruta

* 2006
** Campiona d'Irlanda en contrarellotge
* 2007
** Campiona d'Irlanda en contrarellotge
** 1a a l'Omloop van het Hageland

## Palmarès en pista

* 2008
** Campiona d'Irlanda en 500 m.
** Campiona d'Irlanda en Persecució
** Campiona d'Irlanda en Puntuació
** Campiona d'Irlanda en Scratch

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Mustafa Karasu

Mustafa Karasu (nascut el 1950 a Gürün, Sivas), també conegut com a Huseyin Ali és el sotscap del Partit dels Treballadors del Kurdistan, un grup rebel kurd que lluita contra el govern turc per l'establiment d'un Kurdistan independent. El grup és considerat com a organització terrorista per Turquia, els Estats Units i la UE. Amb Cemil Bayık i Duran Kalkan és vist com un dels durs entre els dirigents del PKK i està acusat de tenir vincles amb l'Iran. És el líder dels alevis xiïtes dins del PKK. El seu nom estava en la llista de 248 membres del PKK dels quals Turquia desitjava l'extradició de l'Iraq el 10 de juliol del 2010.
Va ser empresonat durant diversos anys després del cop d'estat del 1980; després del seu alliberament, es va convertir en membre del buró polític del PKK i dirigí l'ERNK En l'actualitat és membre del Consell Executiu (govern de facto) de la Koma Civakên Kurdistan (KCK), que és l'organització paraigua del PKK.

## Referències

* ↑ Múltiples caps PKK, Aksiyon (27 de setembre de 2010). Consultat el 9 agost de 2012 (turc)
* ↑ Com els militans del PKK estan explotant la crisi de Síria per aconseguir autonomia regional (anglès)
* ↑ El PKK acaba el seu alto el foc amb Turquia; s'informa d'atacs prop de la frontera (anglès)
* ↑ Departament d'Estat dels Estats Units Antecedents d'Organitzacions Terroristes Estrangeres, 8 d'octubre del 1999 (anglès)
* ↑ El paper de l'Iran en les recents campanyes de terror del PKK Arxivat 2012-04-25 a Wayback Machine. (anglès)
* ↑ Expert en terrorisme afirma que l'Iran vol utilitzar el PKK com a palanca Arxivat 2011-08-16 a Wayback Machine. (anglès)
* ↑ Per primer cop, no s'ha donat cap llista d'extradició del PKK a l'Iraq Arxivat 2015-01-23 a Wayback Machine. (anglès)
* ↑ Gunter, Michael M. Historical Dictionary of the Kurds (en anglès). Scarecrow Press, 4 novembre 2010, p. 154. ISBN 978-0-8108-7507-4.
* ↑ ‘El cas de la Massacre de Madımak necessita ser reobert’ Arxivat 2015-01-23 a Wayback Machine. (anglès)
# Jaroslava Potměšilová

Jaroslava Potměšilová (Praga, 1 de setembre de 1936 - 23 de febrer de 2024) va ser una organista txeca. Va estudiar orgue al Conservatori de Praga amb Josef Kubáně i es va graduar a la Facultat de Música de l'Acadèmia d'Arts Escèniques de Praga amb Jiří Reinberger.
Va ser llorejada d'alguns concursos internacionals, per exemple, al Prague Spring (3r premi el 1966), i al Concurs d'Orgue de Gant (1964). Va fer una sèrie d'enregistraments per a Supraphon. També va treballar pedagògicament a l'Acadèmia d'Arts Escèniques de Praga, al Conservatori de Praga i al Conservatori Jaroslav Ježek. Els seus alumnes inclouen, per exemple, Jan Kalfus, Václav Uhlíř i Eva Bublová.

## Enregistraments

* Johann Sebastian Bach: - Jaroslava Potměšilová / Alena Veselá - Tocata i fuga en re menor bwv. "Sarpe" (1981)
* Jaroslav Vodrážka / Jaroslava Potměšilová / Petr Sovadina / Ivan Sokol - Fugues d'orgue del barroc i clàssics txecs (1971)
* Eugen Suchoň - Filharmònica Txeca, Václav Neumann, Jaroslava Potměšilová - Fantasia Na B/A/C/H/ Caleidoscopi "Supraphon" (1973)
* Jaroslava Potmesilova - Música d’orgue barroca alemanya "Supraphon" (1973)
* Jaroslav Vodrazka, Ivan Sokol / Jaroslava Potmesilova - Varhanni Fugy "Panton" (1972)
* Documental A Colorful Tale of a Flying Comet del director Václav Kučera (2015).

## Referències

* ↑ «Jaroslava Potměšilová (1936–2024)» (en txec). [Consulta: 10 març 2024].
* 1 2 3 4 5 https://www.discogs.com/sell/list?artist_id=4595989&ev=ab
* ↑ https://www.filmcenter.cz/en/films-people/178-a-colourful-tail-of-a-flying-comet
# Josep Mauri i Carbonell

Josep "Pepe" Mauri i Carbonell (Barcelona, 22 de febrer de 1929 - Barcelona, 15 de febrer de 1998) fou un jugador i entrenador català de futbol.

## Trajectòria

Va iniciar la seva carrera a l'Atlètic Turó i al Poble Nou, per passar tot seguit al CF Mollet. Amb 20 anys fitxava pel CE Europa on, després d'una gran temporada marcant 32 gols, va aconseguir l'ascens a Tercera Divisió amb l'equip escapulat.
La temporada seguent, va fitxar pel RCD Espanyol i hi va restar en condició de jugador 6 temporades. L'any 1957, va fitxar pel Granada CF on hi va jugar 3 temporades. Es va retirar al Llevant UE a Segona divisió, on va ser Pichichi de la categoria.
Després de retirar-se com a jugador professional, va entrar al cos tècnic del RCD Espanyol, on era tot un ídol, i hi va estar 26 anys fins a la seva mort. Al llarg de la seva carrera, va ocupar els llocs de Secretari tècnic, Segon entrenador, Entrenador del Primer equip i el de Conseller de l'entitat.
Fou pare del també futbolista Eduard Mauri i nebot de Teodor Mauri.

## Referències

* ↑ Un 9 de rompe y rasga, Mundo Deportivo, 17 de febrer de 1998
* ↑ Mauri..., Mundo Deportivo, 18 de novembre de 1967

## Enllaços externs

* Josep Mauri i Carbonell a BDFutbol
* Josep Mauri i Carbonell Fitxa com a entrenador a BDFutbol
# Priretxni (Rostov)

* Per a altres significats, vegeu «Priretxni».
Priretxni (en rus: Приречный) és un poble (un possiólok) de l'óblast de Rostov, a Rússia, que en el cens del 2010 tenia 946 habitants, pertany al districte de Salsk.

## Referències

* ↑ Генеральный план Сальского городского поселения, утвержденный Решением Собрания депутатов Сальского городского поселения от 07.06.2012 № 224/ Администрация Сальского городского поселения /adm-salsk.ru
* ↑ «Главная::Федеральная служба государственной статистики». www.gks.ru. Arxivat de l'original el 2010-12-03. [Consulta: 9 maig 2019].
# Luci Atili Lusc

Luci Atili Lusc (en llatí: Lucius Atilius Luscus) va ser un magistrat romà del segle v aC. Formava part de la branca patrícia de la gens Atília.
Va ser un dels tres primers tribuns amb poder consolar elegits l'any 444 aC; els altres dos eren Tit Cleli Sícul i Aulus Semproni Atratí el jove. Però, a causa d'un defecte en els auspicis, tant ell com els seus col·legues van haver de renunciar al càrrec al cap de tres mesos, i en el seu lloc s'elegiren cònsols.

## Referències

* ↑ «L. Atilius (41) Luscus». Digital Prosopography of the Roman Republic. King's College London.
* ↑ Titus Livi, Ab Urbe Condita, VI 7.
# Eugenio Gestri

Eugenio Gestri (Prato, 27 d'octubre de 1905 – Prato, 2 de setembre de 1944) va ser un ciclista italià que fou professional entre el 1930 i el 1936. Abans de passar a professionals participà dues vegades al Campionat del Món de la categoria amateur, sent onzè el 1929 i segon el 1930. La seva principal victòria l'aconseguí en una etapa del Tour de França de 1931.

## Palmarès

* 1930
** 1r a la Copa Bernocchi
** 1r a la Roma-Tagliacozzo-Roma
* 1931
** 1r a la Predappio-Roma
** Vencedor d'una etapa al Tour de França
* 1934
** 1r al Giro de les dues Províncies de Messina

### Resultats al Tour de França

* 1931. Abandona (20a etapa) i vencedor d'una etapa
* 1932. Abandona (11a etapa)
* 1933. Abandona (1a etapa)
* 1934. 14è de la classificació general
* 1935. Abandona (6a etapa)

### Resultats al Giro d'Itàlia

* 1931. 10è de la classificació general
* 1933. 9è de la classificació general
* 1935. 11è de la classificació general

## Referències

* ↑ «GESTRI Eugenio». [Consulta: 14 agost 2022].
* ↑ ONLUS®, Museo del Ciclismo Associazione Culturale. «Museo del Ciclismo - Eugenio GESTRI» (en italià). [Consulta: 14 agost 2022].
# Bob Scott

Robert "Bob" Scott (4 d'octubre del 1928 a Watsonville, Califòrnia - 5 de juliol del 1954 Darlington, Carolina del Sud) va ser un pilot estatunidenc de curses automobilístiques. Scott va córrer a la Champ Car a les temporades 1952-1954 incloent-hi la cursa de les 500 milles d'Indianapolis d'aquests anys. Bob Scott va morir d'un accident disputant una cursa.

## Resultats a la Indy 500

| Any | Cotxe | Sortida | Vel. mitjana | Rànquing | Final | Voltes | V. líder | Retirat |
| 1952 | 93 | 25 | 133.953 | 31 | 29 | 49 | 0 | Coixinets |
| 1953 | 29 | 11 | 137.431 | 7 | 31 | 14 | 0 | Pèrdua d'oli |
| 1954 | 27* | - | - | - | 18 | ? | ? | Va acabar |
| 1954 | 74** | - | - | - | 25 | ? | ? | Suspensions |
| Totals | Totals | Totals | Totals | Totals | Totals | 63 | 0 | |
| Curses | 3 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 3 |
(*) i (**) Cotxe compartit.

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Bob Scott va participar en 3 curses de F1, debutant al Gran Premi d'Indianapolis 500 del 1952 i participant en les de 1953 i 1954.

## Referències

* ↑ «Bob Scott» (en anglès). F1 Pulse. [Consulta: 18 febrer 2012].
# Juno Mak

Juno Mak (麥浚龍; nascut el 18 de març de 1984) és un cantant, productor discogràfic, actor i director de Hong Kong. Va fer el seu debut musical l'any 2002 amb l'EP On the Road. Els seus àlbums han guanyat tres vegades el millor disc a la presentació dels premis Ultimate Song Chart.
Va fer el seu debut com a director amb la pel·lícula de terror Rigor Mortis el 2013.

## Carrera
### Música

Mak va començar la seva carrera musical com a cantant pop amb Universal Music. Amb Universal Music es van publicar dos àlbums, On the Road i Next Step. Tot i que va guanyar premis al seu debut, més tard es va rumorejar que els seus fans eren grups professionals contractats que guanyaven fins a 150 HKD per hora, i el 2002 va va ser esbroncat pels membres del públic durant una cerimònia de lliurament de premis.
L'EP Addendum de Mak del 2015 va generar els senzills número u "Unforgettable" (念念不忘), "Imperfection" (瑕疵) i el duet guardonat "Rashōmon" (羅生門), un duet amb Kay Tse.

### Pel·lícula

El 2010, Mak va escriure i protagonitzar la pel·lícula de Wong Ching-po Fuk sau che ji sei. La pel·lícula era un híbrid de slasher i història d'amor. Mak i Wong Ching-po van tornar a col·laborar el 2011 a la pel·lícula Let's Go!.
El 2013, Mak va dirigir la pel·lícula Rigor Mortis, que ret homenatge al gènere Jiangshi dels anys vuitanta. A El 2015, es va anunciar que Mak dirigiria el thriller policial Sons of the Neon Night.

## Investigació antisuborns

El 2003, Mak, el seu pare i diversos executius de música de TVB i Universal Music HK van ser arrestats com a part d'una investigació sobre una suposada estafa de suborns per premis. Finalment, el cas es va retirar sense càrrecs.

## Vida personal

Mak és el segon fill de Clement Mak, el president de CCT Fortis Holdings Limited.

## Discografia

* On The Road (2002)
* Next Step (2003)
* Proto (2004)
* Otherside (2005)
* Walking Underneath (New + Best Selection) (2005)
* Chapel Of Dawn (2007)
* Words Of Silence (2008)
* Why (2008)
* The Dream (天生地夢) (2009)
* Nothing Lasts Forever (New + Best Selection) (2010)
* No-mind (無念) (2011)
* Paradoxically, Yours (柔弱的角) (2014)
* Addendum (2015)
* Evil Is a Point of View (2016)
* The Album Part One (with Kay Tse; 2018)
* The Album and the Rest Of It (with Kay Tse; 2019)

## Filmografia

* 2003 – Truth or Dare: 6th Floor Rear Flat
* 2010 – Dream Home
* 2010 – Revenge: A Love Story
* 2011 – Let's Go!
* 2013 – Rigor Mortis (Nominada – Premis de Cinema Cavall d'Or al millor director novell)
* 2019 – Sons of the Neon Night

## Referències

* 1 2 «Juno Mak will direct crime thriller "Sons of the Neon Night." | Variety», 20-06-2015. Arxivat de l'original el 20 juny 2015. [Consulta: 18 febrer 2022].
* 1 2 3 4 «When it comes to Juno Mak, don't judge a book by its cover», 03-09-2013. [Consulta: 17 juliol 2017].
# Probujdénie (Saràtov)

* Per a altres significats, vegeu «Probujdénie».
Probujdénie (en rus: Пробуждение) és un poble (un possiólok) de l'óblast de Saràtov, a Rússia, segons el cens del 2010 tenia 3.448 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Monchaux-sur-Écaillon

Monchaux-sur-Écaillon és un municipi francès, situat a la regió dels Alts de França, al departament del Nord. L'any 2006 tenia 571 habitants. Limita al nord-est amb Maing, a l'est amb Quérénaing, al sud amb Verchain-Maugré, al sud-oest amb Haspres, al nord-oest amb Thiant.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 462 | 501 | 469 | 551 | 649 | 623 | 574 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 2001-2007 | Pierre Busin |
| 2007-2008 | Edwige Dupas |
| 2008- | Michel Cossiaux |
# Manuel Catalán Chana

Manuel Catalán Chana (Madrid, 1947) és un polític valencià d'origen madrileny. Fou alcalde de Benidorm (Marina Baixa) del 1983 al 1991.
Estudià als Maristes de Madrid i posteriorment es llicencià en Gestió Comercial i Marketing a l'Escola Superior de Gestió Comercial i Marketing-ESIC també de la capital espanyola. Professionalment és propietari de diversos negocis d'hostaleria i restauració a Benidorm. Està casat amb Silvia Vidal Uriszar amb la que ha tingut tres fills.
Políticament, Catalán Chana va militar al Partit Socialista del País Valencià (PSPV) des del 1976 al 2002 quan l'abandonà al mostrar-se contrari a la derogació del transvasament de l'Ebre que preveia el Pla Hidrològic Nacional. El 1979 fou elegit regidor a l'ajuntament de Benidorm i quatre anys més tard, el 1983 guanyà les eleccions amb majoria absoluta, resultats que repetiria a les tres eleccions locals següents: 1987 i 1991. En aquesta darrera ocasió es va vore forçat a abandonar la batllia a causa de la moció de censura presentada pel Partit Popular (PP) dirigit per un jove Eduardo Zaplana amb el suport de la regidora trànsfuga del PSPV Maruja Sánchez.
El 1999 torna a presentar-se com a candidat socialista a l'alcaldia de Benidorm després de guanyar un procés de primàries, no obtenint els vots suficients (37,45%) per a recuperar l'alcaldia. El gener de 2002 abandonà el grup socialista per a passar-se al grup mixt. Aquell any crea el Partit de Benidorm (PdB) que es presentà a les eleccions locals de 2003 sense massa èxit.
| Precedit per: José Such Ortega | Alcalde de Benidorm 1983 - 1991 | Succeït per: Eduardo Zaplana Hernández-Soro |

## Referències

* ↑ Entrevista, a laverdad.es de 20/09/09 [Consulta: 24/09/2010]
* ↑ Entrevista Arxivat 2016-03-03 a Wayback Machine., a l'ABC de 04/04/2002 [Consulta: 24/09/2010]
* ↑ Arxiu Històric Electoral
* ↑ Un ex-alcalde de Benidorm segueix els passos de Sanus i deixa el PSPV, a El País de 16/01/2002 [Consulta: 24/09/2010]
* ↑ Arxiu Històric Electoral

## Enllaços externs

* Biografies de polítics valencians Arxivat 2013-06-18 a Wayback Machine.
# Zarasai

Zarasai ( escoltar (?·pàg.)) és una ciutat capital del districte municipal de Zarasai al Comtat d'Utena situada al nord-oest de Lituània, envoltada de nombrosos llacs i rius.
L'abundància de recursos naturals creen condicions molt favorables per al desenvolupament dels serveis turístics i el benestar, per tant, Zarasai ha estat famosa com un territori perfectament adequat per al descans i l'esbarjo durant molt de temps. El 2008 la ciutat de Zarasai va ser guardonada amb l'estatus al territori turístic. El 2010 el districte municipal de Zarasai va ser declarat com a destí «EDEN» a Lituània per al turisme aquàtic. Zarasai és també conegut com a lloc amb temperatura més alta a Lituània de fins a 37.5 °C.

## Nom

A Polònia, la ciutat es coneix des del primer terç del segle xvi com a Jeziorosy. El 1836, la ciutat va ser tornada a anomenar com a Novoalexandrovsk en honor del fill del tsar Nicolau I, Alexander. Aquest nom es va mantenir fins a 1918. Durant 1919 fins a 1929, a la Lituània independent, la ciutat es va trucar Ežerėnai, paraula derivada del nom lituà del llac Ežeras. Aquest canvi es va fer a causa del seu antic nom polonès de Jeziorosy que es va considerar que venia de la paraula polonesa amb la qual es coneixia el llac Jezioro. El nom de Zarasai es va imposar el 1929.

## Personatges

* Yehuda Pen
* Pyotr Nikolayevich Wrangel
* Al Jaffee

## Referències

* ↑ «Zarasai». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Visita virtual de Zarasai
* Web oficial Arxivat 2012-04-26 a Wayback Machine.
* Zarasai on Litauen Netz
* Awarded "EDEN - European Destinations of Excellence" non traditional tourist destination 2010
# Saccopharynx berteli

Saccopharynx berteli és el nom científic d'una espècie de peix abisal pertanyent al gènere Saccopharynx. És una espècie batipelàgica que habita entre 0 i 1100 m de profunditat en l'oceà Atlàntic.

## Referències

* ↑ «ITIS - Report: Saccopharynx berteli» (en anglès). Integrated Taxonomic Information System. [Consulta: 6 març 2023].
* ↑ Froese, Rainer. «Saccopharynx berteli» (en anglès). FishBase. [Consulta: 6 març 2023].
* ↑ «Saccopharynx berteli» (en anglès). UICN Red List. [Consulta: 23 març 2006].
# Probreviceps uluguruensis

Probreviceps uluguruensis és una espècie de granota de la família Microhylidae que viu a Tanzània.
Està amenaçada d'extinció per la pèrdua del seu hàbitat natural.

## Referències

* Loader, S., Poynton, J.C., Howell, K. & Menegon, M. 2004. Probreviceps uluguruensis. Llista Vermella d'Espècies Amenaçades de la UICN 2006. Consulta: 27 d'abril del 2008.
# Monchecourt

Monchecourt és un municipi francès, situat a la regió dels Alts de França, al departament del Nord. L'any 2006 tenia 2.708 habitants. Limita al nord amb Masny, al nord-est amb Auberchicourt, a l'est amb Émerchicourt, al sud-est amb Marcq-en-Ostrevent, al sud-oest amb Fressain, a l'oest amb Villers-au-Tertre i al nord-oest amb Erchin.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.008 | 1.977 | 1.790 | 2.051 | 2.599 | 2.900 | 2.760 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Jean Savary | PS |
# Jorge Mistral

Modest Llosas i Rosell (Aldaia, Horta, 1920 — Mèxic, 1972) va ser un actor valencià conegut amb el nom de Jorge Mistral.
Debutà a Barcelona amb la companyia d'Enric Borràs abans d'iniciar la seva carrera cinematogràfica durant la Postguerra espanyola. Va viure a Cuba i especialment a Mèxic.

## Filmografia

* La llamada del mar (1944)
* Misión blanca (de Juan de Orduña, 1945)
* Locura de amor (1948)
* Deseada (1950)
* La hermana San Sulpicio (de Lluís Lúcia, 1953)
* Boy of the Dolphin (1957; amb Sofia Loren i Alan Ladd)
* Abismos de pasión, de Buñuel
* La venganza (1958, de Juan Antonio Bardem)

## Referències

* ↑ «Jorge Mistral». Gran Enciclopèdia Catalana. Barcelona: Grup Enciclopèdia Catalana.